CELEX: 32019R0412
Language: sk
Date: 2019-03-14 00:00:00
Title: Nariadenie Komisie (EÚ) 2019/412 zo 14. marca 2019, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodné účtovné štandardy 12 a 23 a medzinárodné štandardy finančného výkazníctva 3 a 11 (Text s významom pre EHP)

15.3.2019   
               
               
                  SK
               
               
                  Úradný vestník Európskej únie
               
               
                  L 73/93
               
            
         NARIADENIE KOMISIE (EÚ) 2019/412
         zo 14. marca 2019,
         ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodné účtovné štandardy 12 a 23 a medzinárodné štandardy finančného výkazníctva 3 a 11
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
         keďže:
         
                     (1)
                  
                  
                     Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
                  
               
                     (2)
                  
                  
                     V rámci svojho pravidelného procesu zlepšovania, ktorý sa zameriava na zefektívnenie a objasnenie štandardov, Rada pre medzinárodné účtovné štandardy (IASB) uverejnila 12. decembra 2017 Cyklus ročných zlepšení štandardov IFRS – 2015 – 2017 (ďalej len „ročné zlepšenia“). Cieľom ročných zlepšení je riešiť otázky, ktoré nie sú naliehavé, ale sú potrebné, a o ktorých diskutuje IASB počas projektového cyklu a ktoré sa týkajú oblastí nekonzistentnosti v rámci medzinárodných štandardov finančného výkazníctva alebo prípadov, v ktorých sa vyžaduje objasnenie znenia.
                  
               
                     (3)
                  
                  
                     Po konzultáciách s Európskou poradnou skupinou pre finančné výkazníctvo Komisia dospela k záveru, že zmeny medzinárodného účtovného štandardu (IAS) 12 Dane z príjmov, IAS 23 Náklady na prijaté úvery a pôžičky, medzinárodných štandardov finančného výkazníctva (IFRS) 3 Podnikové kombinácie a IFRS 11 Spoločné dohody spĺňajú kritériá na prijatie stanovené v článku 3 ods. 2 nariadenia (ES) č. 1606/2002.
                  
               
                     (4)
                  
                  
                     Nariadenie (ES) č. 1126/2008 by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre účtovné predpisy,
                  
               PRIJALA TOTO NARIADENIE:
         
            Článok 1
            
                        a)
                     
                     
                        Medzinárodný účtovný štandard (IAS) 12 Dane z príjmov sa mení v súlade s prílohou k tomuto nariadeniu;
                     
                  
                        b)
                     
                     
                        štandard IAS 23 Náklady na prijaté úvery a pôžičky sa mení v súlade s prílohou k tomuto nariadeniu;
                     
                  
                        c)
                     
                     
                        Medzinárodný štandard finančného výkazníctva IFRS 3 Podnikové kombinácie sa mení v súlade s prílohou k tomuto nariadeniu.
                     
                  
                        d)
                     
                     
                        IFRS 11 Spoločné dohody sa mení v súlade s prílohou k tomuto nariadeniu.
                     
                  
         
            Článok 2
            Každá spoločnosť začne uplatňovať zmeny uvedené v článku 1 najneskôr od dátumu začiatku svojho prvého účtovného obdobia, ktoré sa začína 1. januára 2019 alebo neskôr.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. ES L 243, 11.9.2002, s. 1.
         
            (2)  Nariadenie Komisie (ES) č. 1126/2008 z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29.11.2008, s. 1).
      
      
         
            PRÍLOHA
            
               Cyklus ročných zlepšení štandardov IFRS® na roky 2015 – 2017
            
            
               Zmeny
            
            
               IFRS 3 Podnikové kombinácie
            
            Dopĺňajú sa odseky 42A a 64O.
            
               Dodatočný návod na uplatňovanie metódy akvizície na konkrétne typy podnikových kombinácií
            
            
               Podniková kombinácia realizovaná vo fázach
            
            …
            
                     
                        42A
                     
                     
                        Keď niektorá zo strán spoločnej dohody (v zmysle vymedzenia v IFRS 11 Spoločné dohody) získa kontrolu nad podnikom, ktorý je spoločnou činnosťou (v zmysle vymedzenia v IFRS 11), pričom bezprostredne pred dátumom nadobudnutia mala právo na aktíva a povinnosti spojené so záväzkami týkajúcimi sa tejto spoločnej činnosti, transakcia sa považuje za podnikovú kombináciu realizovanú vo fázach. Nadobúdateľ preto uplatňuje požiadavky na podnikovú kombináciu realizovanú vo fázach vrátane opätovného ocenenia svojho predošlého podielu na spoločnej činnosti, ako je opísané v odseku 42. Svoj predošlý podiel na spoločnej činnosti musí nadobúdateľ opätovne oceniť v plnom rozsahu.
                     
                  DÁTUM NADOBUDNUTIA ÚČINNOSTI A PRECHODNÉ USTANOVENIA
            
               Dátum nadobudnutia účinnosti
            
            …
            
                     
                        64O
                     
                     
                        Dokumentom Cyklus ročných zlepšení štandardov IFRS na roky 2015 – 2017 vydaným v decembri 2017 sa doplnil odsek 42A. Účtovná jednotka uplatňuje tieto zmeny na podnikové kombinácie, ktorých dátumom nadobudnutia je dátum na začiatku alebo po začiatku prvého ročného obdobia vykazovania, ktoré sa začína 1. januára 2019 alebo neskôr. Skoršie uplatňovanie je povolené. Ak účtovná jednotka uplatní uvedené zmeny skôr, túto skutočnosť zverejní.
                     
                  
               Zmeny
            
            
               IFRS 11 Spoločné dohody
               
            
            Dopĺňajú sa odseky B33CA a C1AB.
            
               Účtovanie nadobúdania podielov na spoločných činnostiach
            
            
                     
                        B33CA
                     
                     
                        Strana, ktorá sa podieľa na spoločnej činnosti, ale nemá nad ňou spoločnú kontrolu, môže získať spoločnú kontrolu nad spoločnou činnosťou, ak pôsobenie spoločnej činnosti predstavuje podnik v zmysle vymedzenia v IFRS 3. V takýchto prípadoch sa predošlé podiely na spoločných činnostiach opätovne neoceňujú.
                        …
                     
                  DÁTUM NADOBUDNUTIA ÚČINNOSTI
            …
            
                     
                        C1AB
                     
                     
                        Dokumentom Cyklus ročných zlepšení štandardov IFRS na roky 2015 – 2017 vydaným v decembri 2017 sa doplnil odsek B33CA. Účtovná jednotka uplatňuje tieto zmeny na transakcie, pri ktorých získa spoločnú kontrolu na začiatku alebo po začiatku ročného obdobia vykazovania, ktoré sa začína 1. januára 2019 alebo neskôr. Skoršie uplatňovanie je povolené. Ak účtovná jednotka uplatní uvedené zmeny skôr, túto skutočnosť zverejní.
                     
                  
               Zmeny
            
            
               IAS 12 Dane z príjmov
               
            
            Dopĺňajú sa odseky 57A a 98I, mení sa názov príkladu pod odsekom 52B a vypúšťa sa odsek 52B.
            OCEŇOVANIE
            …
            
                     
                        52B
                     
                     
                        [Vypúšťa sa]
                     
                  
               Príklad na ilustráciu odsekov 52A a 57A
            
            …
            …
            VYKAZOVANIE SPLATNEJ A ODLOŽENEJ DANE
            …
            
                     
                        57A
                     
                     
                        Pri vykazovaní záväzku vyplatiť dividendu účtovná jednotka vykazuje dôsledky dividend týkajúce sa dane z príjmov v zmysle vymedzenia v IFRS 9. Dôsledky dividend týkajúce sa dane z príjmov súvisia viac s minulými transakciami alebo udalosťami, ktorými sa dosiahli rozdeliteľné zisky, než s rozdeľovaním zisku medzi vlastníkov. Účtovná jednotka preto vykazuje dôsledky dividend týkajúce sa dane z príjmov vo výsledku hospodárenia, v ostatných súčastiach komplexného výsledku alebo vo vlastnom imaní podľa toho, kde účtovná jednotka pôvodne vykázala tieto minulé transakcie alebo udalosti.
                     
                  Dátum nadobudnutia účinnosti
            …
            
                     
                        98I
                     
                     
                        Dokumentom Cyklus ročných zlepšení štandardov IFRS na roky 2015 – 2017 vydaným v decembri 2017 sa doplnil odsek 57A a vypustil odsek 52B. Účtovná jednotka uplatňuje tieto zmeny na ročné obdobia vykazovania, ktoré sa začínajú 1. januára 2019 alebo neskôr. Skoršie uplatňovanie je povolené. Ak účtovná jednotka uplatní uvedené zmeny skôr, túto skutočnosť zverejní. Keď účtovná jednotka uplatní uvedené zmeny po prvýkrát, uplatňuje ich na dôsledky dividend týkajúce sa dane z príjmov vykázané na začiatku najskoršieho porovnávacieho obdobia alebo neskôr.
                     
                  
               Zmeny
            
            
               IAS 23 Náklady na prijaté úvery a pôžičky
               
            
            Mení sa odsek 14 a dopĺňajú sa odseky 28A a 29D.
            VYKAZOVANIE
            …
            
               Náklady na prijaté úvery a pôžičky spĺňajúce kritériá na kapitalizáciu
            
            …
            
                     
                        
                           14.
                        
                     
                     
                        
                           Za predpokladu, že účtovná jednotka si vypožičia finančné prostriedky bezúčelovo a použije ich s cieľom získať aktívum spĺňajúce kritériá, účtovná jednotka stanoví sumu nákladov na prijaté úvery a pôžičky, ktoré spĺňajú kritériá na kapitalizáciu, uplatnením miery kapitalizácie na výdavky na toto aktívum. Miera kapitalizácie predstavuje vážený priemer nákladov na prijaté úvery a pôžičky vzťahujúcich sa na všetky prijaté úvery a pôžičky, ktoré účtovná jednotka v priebehu obdobia nesplatila. Z tohto výpočtu však účtovná jednotka musí vyňať náklady na prijaté úvery a pôžičky týkajúce sa úverov a pôžičiek prijatých výslovne s cieľom získať aktívum spĺňajúce kritériá, pokiaľ nie sú v podstatnej miere ukončené všetky činnosti nevyhnutné na prípravu aktíva na jeho zamýšľané použitie alebo predaj. Suma nákladov na prijaté úvery a pôžičky, ktorú účtovná jednotka kapitalizuje v priebehu určitého obdobia, nesmie presiahnuť sumu nákladov na prijaté úvery a pôžičky, ktoré jej vznikli počas tohto obdobia.
                        
                     
                  …
            PRECHODNÉ USTANOVENIA
            …
            
                     
                        28A
                     
                     
                        Dokumentom Cyklus ročných zlepšení štandardov IFRS na roky 2015 – 2017 vydaným v decembri 2017 sa doplnil odsek 14 Účtovná jednotka uplatňuje tieto zmeny na náklady na prijaté úvery a pôžičky, ktoré jej vznikli na začiatku ročného obdobia vykazovania, počas ktorého účtovná jednotka po prvýkrát uplatní tieto zmeny, alebo neskôr.
                     
                  DÁTUM NADOBUDNUTIA ÚČINNOSTI
            …
            
                     
                        29D
                     
                     
                        Dokumentom Cyklus ročných zlepšení štandardov IFRS na roky 2015 – 2017 vydaným v decembri 2017 sa zmenil odsek 14 a doplnil odsek 28A. Účtovná jednotka uplatňuje tieto zmeny na ročné obdobia vykazovania, ktoré sa začínajú 1. januára 2019 alebo neskôr. Skoršie uplatňovanie je povolené. Ak účtovná jednotka uplatní uvedené zmeny skôr, túto skutočnosť zverejní.